b'\n_START_ARTICLE_\nOlib (naselje)\n_START_SECTION_\nGeografija\n_START_PARAGRAPH_\nNaselje le\xc5\xbei ob obali prostranega zaliva Luka Olib na zahodni strani otoka. Ob zalivu je lepa pe\xc5\xa1\xc4\x8dena pla\xc5\xbea. Pod naseljem v dnu zaliva le\xc5\xbei pristan, ki ga varuje okoli 80 m dolg valobran, na katerega je pred koncem pravokotno postavljen okoli 40 m dolg pomol. Na koncu valobrana stoji svetilnik, ki oddaja svetlobni signal: BR Bl 3s. Koti pod katerimi se vidi rde\xc4\x8da, oziroma rde\xc4\x8da lu\xc4\x8d, ki jo oddaja svetilni so razvidni iz pomorske karte. Nazivni domet svetilnika je 4 milje. Plovila se lahko ve\xc5\xbeejo na obeh straneh pomola in valobrana, na katerem pristaja redna ladijska linija. Globina morja v pristanu je 2 do 4 m. Za pomolom je nekaj \xc2\xbbmooringov\xc2\xab\xc2\xa0brez priklju\xc4\x8dkov za elektriko in vodo. Pristan je varen pred vsemi vetrovi, razen pred tistimi, ki pihajo s severovzhodne smeri, takrat pristan tudi ni varen.\n_START_SECTION_\nGospodarstvo\n_START_PARAGRAPH_\nDoma\xc4\x8dini se poleg turizma ukvarjajo \xc5\xa1e s poljedelstvom in ov\xc4\x8darstvom. Tu prideljujejo vino, olj\xc4\x8dno olje in ov\xc4\x8dji sir. V naselju je mo\xc5\xbenen najem tutisti\xc4\x8dnih sob in apartmajev.\n_START_SECTION_\nZgodovina\n_START_PARAGRAPH_\nNaselje se v starih listinah prvi\xc4\x8d omenja v 10. stoletju. V vasi stoji \xc5\xbeupnijska cerkev postavljena 1632 in leta 1868 prenovljena. Znamenitost cerkve je, da hrani dvajset glagolija\xc5\xa1kih napisov, napisanih v razdobju od 16. do 19. stoletja. Na robu naselja stoji obrambni stolp Ka\xc5\xa1tel iz 18. stoletja.'